Etter utbruddet av andre verdenskrig ble alle jernbaneselskaper i Storbritannia underlagt statlig kontroll og drift. Etter krigen var jernbanenettet og materiellet nedslitt, og den britiske regjeringen besluttet å nasjonalisere jernbanen. I 1948 ble «de fire store» overtatt av staten og innlemmet i det statlige selskapet British Railways. Southern Railways virksomhet ble videreført som British Railways' Southern Region (fremdeles med hovedkvarter på Waterloo station).